CELEX: C2005/296/27
Language: sl
Date: 2005-11-26 00:00:00
Title: Zadeva C-340/05: Predlog za sprejem predhodne odločbe na podlagi sklepa Oberlandesgericht München z dne  9. septembra 2005  v kazenskem postopku proti Stefanu Kremerju

26.11.2005   
            
            
               SL
            
            
               Uradni list Evropske unije
            
            
               C 296/15
            
         Predlog za sprejem predhodne odločbe na podlagi sklepa Oberlandesgericht München z dne 9. septembra 2005 v kazenskem postopku proti Stefanu Kremerju
   (Zadeva C-340/05)
   (2005/C 296/27)
   Jezik postopka: nemščina
   Oberlandesgericht München (Nemčija) je s sklepom z dne 9. septembra 2005 v kazenskem postopku proti Stefanu Kremerju, ki ga je sodno tajništvo prejelo 19. septembra 2005, Sodišču Evropskih skupnosti predložilo predlog za sprejem predhodne odločbe.
   Predlog zadeva primer, da je ponovna izdaja vozniškega dovoljenja v določeni državi članici (državi gostiteljici) potem, ko upravni organi te države članice določeni osebi zaradi nezmožnosti za vožnjo odvzamejo vozniško dovoljenje ali zavrnejo izdajo novega vozniškega dovoljenja, odvisna od tega, da prosilec svojo zmožnost za vožnjo dokaže z zdravniškim-psihološkim potrdilom, v skladu s pravili države gostiteljice — pred potekom prepovedi vožnje v državi gostiteljici — dobi vozniško dovoljenje v drugi državi članici (država izdaje).
   Oberlandesgericht München predlaga Sodišču, naj odloči o naslednjem vprašanju:
   Ali člen 8(4) Direktive Sveta 91/439/EGS (1) v takem primeru državi gostiteljici dopušča, da sprejme pravno pravilo, v skladu s katerim se sme vozniško dovoljenje iz države izdaje uporabljati v državi gostiteljici le na podlagi vloge in po preučitvi, ali so pogoji za ukrep iz člena 8(2) direktive prenehali veljati,
   oziroma, ali iz načela vzajemnega priznavanja vozniških dovoljenj, določenega v členu 1(2) Direktive in zahteve, da je treba člen 8(4) Direktive razlagati ozko, izhaja, da mora država gostiteljica priznati veljavnost vozniškega dovoljenja brez predhodnega postopka kontrole in da ima država gostiteljica zgolj pooblastilo odreči pravico do uporabe vozniškega dovoljenja v državi gostiteljici, če so (še) podani razlogi, ki upravičujejo uporabo ukrepov na podlagi člena 8(2) Direktive?
   
      (1)  UL L 237, str. 1.